PLUNGĖS RAJONO SAVIVALDYBĖS KULTŪROS CENTRAS

kviečia dalyvauti

projekte

**„Stanislovas Riauba – Žemaitijos Andersenas“**

**- XX jaunųjų menininkų sąjūdis Žemaitijoje**

Plungės rajono savivaldybės kultūros centras jau dvidešimtuosius metus kviečia vaikus ir jaunimą dalyvauti jaunųjų menininkų sąjūdyje „Stanislovas Riauba - Žemaitijos Andersenas“.

Pagrindinis šio projekto etapas - paroda-konkursas, skirtas Stanislovo Riaubos vardo premijai laimėti.

Projekto tikslas:

**Įtraukti vaikus ir jaunimą į kūrybiškai pažintinį paveldo fiksavimo, išsaugojimo ir tęstinumo projektą, remiantis tautodailės tradicijomis ir liaudies menu.**

Parodoje-konkurse kviečiame dalyvauti moksleivius nuo **10** iki **19** metų.

Kiekvienas projekto dalyvis turi pateikti po **4** kūrinius.

Tai turi būti vaizduojamieji arba taikomieji dailės dirbiniai:

* grafikos darbai (medžio, lino, kartono raižiniai ir kt.),
* tapybos darbai (akvarelės, guašo, akrilo, aliejinės ir kt. tapyba)
* medžio dirbiniai (skulptūros, prieverpstės, šaukštai, švilpukai, indai ir kt.),
* tekstilės dirbiniai (juostos, lovatiesės, rūbai ir jų detalės bei aksesuarai),
* įvairūs rankdarbiai (pirštinės, kojinės, servetėlės ir kt.),
* pinti dirbiniai (krepšeliai, dėžutės ir kt.),
* molio dirbiniai (žiesti ir lipdyti indai, švilpukai),
* paprotinės paskirties dirbiniai (kaukės, margučiai).

Konkursui gali būti pristatomi ir kiti dirbiniai, turintys sąsajas su liaudies meno tradicijomis.

Per 19 konkurso metų organizuotos laureatų ir prizininkų kūrybos parodos Vilniaus mokytojų namuose, galerijoje „Koridorius“, devyniuose Švedijos miestuose, su penkiais jaunaisiais menininkais dalyvauta tarptautiniame projekte „Trys kilometrai meno“ Trano mieste Švedijoje.

2018 m. spalio mėn. šio konkurso-parodos darbus pristatėme LR Seimo rūmuose ir organizavome ekskursiją konkurso dalyviams LR Seime bei TV bokšte.

Esame dėkingi ir nuolatiniams mūsų projekto rėmėjams – Plungės rajono savivaldybei bei Švedijos Boksholmo organizacijai „Draugas draugui“.

Už ilgalaikį bendradarbiavimą organizatoriai dėkoja visiems projekto dalyviams, jų mokytojams ir tėveliams, tad kviečiame ir šiais metais aktyviai įsitraukti į kūrybinę veiklą ir dalyvauti šiame projekte.

**Projektą iš dalies finansuoja: Lietuvos kultūros taryba, Plungės rajono savivaldybė**

Darbus pristatyti iki spalio 16 d. į Plungės Kultūros centrą: Senamiesčio a. 3, Plungė

Projekto vadovė **Jolanta Miltenė**,

tel.nr. 868569612

el.p. jolmilt@gmail.com